ระเบียบกรุงเทพมหานครระเบียบกรุงเทพมหานครว่าด้วยหลักเกณฑ์การเบิกจ่ายเงินรางวัลคุณภาพการให้บริการของกรุงเทพมหานครพ.ศ. ๒๕๕๔ โดยที่เป็นการสมควรกำหนดระเบียบกรุงเทพมหานคร ว่าด้วยหลักเกณฑ์การเบิกจ่ายเงินรางวัลคุณภาพการให้บริการของกรุงเทพมหานครอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ.๒๕๒๘ ประกอบกับข้อ ๑๘ (๒) แห่งข้อบัญญัติกรุงเทพมหานคร เรื่อง วิธีการงบประมาณพ.ศ.๒๕๒๙ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่าระเบียบกรุงเทพมหานคร ว่าด้วยหลักเกณฑ์การเบิกจ่ายเงินรางวัลคุณภาพการให้บริการของกรุงเทพมหานครพ.ศ. ๒๕๕๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดา ข้อบังคับระเบียบ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้หน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครกระบวนงาน หมายความว่างานที่ต้องมีความสมบูรณ์ในตัวเองมีความสอดคล้องกับความต้องการของประชาชนหรือผู้รับบริการ สามารถควบคุมระยะเวลาการปฏิบัติงานได้มีความชัดเจนมีจุดเริ่มต้นและสิ้นสุดนวัตกรรมการให้บริการ หมายความว่าการดำเนินการปรับปรุงการให้บริการโดยนำนวัตกรรมมาใช้เพื่อเป็นการอำนวยความสะดวกและตอบสนองความต้องการของประชาชนหรือผู้รับบริการให้ได้รับการบริการที่มีคุณภาพสะดวก และรวดเร็วงานบริการประชาชน หมายความว่างานที่หน่วยงาน ส่วนราชการจะต้องดำเนินการแก่ประชาชน หน่วยราชการ หน่วยงานของรัฐรัฐวิสาหกิจ ส่วนราชการด้วยกันเองหรือผู้รับบริการอื่น ๆ เนื่องจากเป็นอำนาจที่ได้รับมอบหมายตามกฎหมายกฎ ระเบียบ ข้อบังคับต่าง ๆ ทั้งนี้ อาจเป็นบริการที่ให้กับประชาชนโดยตรงหรือการบริการทางอ้อมก็ได้ข้อ ๕ หน่วยงานที่ได้รับการพิจารณาให้ได้รับรางวัลต้องปฏิบัติตามหลักเกณฑ์และแนวทางการพิจารณารางวัลคุณภาพการให้บริการของกรุงเทพมหานครและผ่านการพิจารณาของคณะกรรมการพิจารณารางวัลคุณภาพการให้บริการของกรุงเทพมหานครหลักเกณฑ์และแนวทางการพิจารณารางวัลคุณภาพการให้บริการของกรุงเทพมหานครให้เป็นไปตามที่ผู้ว่าราชการกรุงเทพมหานครกำหนดข้อ ๖ หน่วยงานที่มีผลงานระดับดีเด่นด้านคุณภาพการให้บริการประเภทรายกระบวนงานหรือประเภทนวัตกรรมการให้บริการตามผลการพิจารณาตัดสินของคณะกรรมการพิจารณารางวัลคุณภาพการให้บริการของกรุงเทพมหานครให้ได้รับรางวัลเป็นโล่รางวัล หรือถ้วยรางวัล หรือวุฒิบัตรและเงินรางวัลในอัตราประเภทละ ๑๐๐,๐๐๐ บาท (หนึ่งแสนบาทถ้วน) ต่อหน่วยงานข้อ ๗ หน่วยงานที่มีผลงานระดับชมเชยประเภทรายกระบวนงานหรือประเภทนวัตกรรมการให้บริการตามผลการพิจารณาตัดสินของคณะกรรมการพิจารณารางวัลคุณภาพการให้บริการของกรุงเทพมหานครให้ได้รับรางวัลเป็นโล่รางวัลหรือถ้วยรางวัล หรือวุฒิบัตรข้อ ๘ ให้มีคณะกรรมการพิจารณารางวัลคุณภาพการให้บริการของกรุงเทพมหานครซึ่งประกอบด้วย ปลัดกรุงเทพมหานครหรือรองปลัดกรุงเทพมหานครที่ปลัดกรุงเทพมหานครมอบหมาย เป็นประธานผู้อำนวยการสำนักการคลัง ผู้อำนวยการสำนักงบประมาณกรุงเทพมหานคร ผู้อำนวยการสำนักยุทธศาสตร์และประเมินผลหัวหน้าสำนักงานคณะกรรมการข้าราชการกรุงเทพมหานครหัวหน้าผู้ตรวจราชการกรุงเทพมหานคร เป็นกรรมการผู้อำนวยการกองระบบงานสำนักงานคณะกรรมการข้าราชการกรุงเทพมหานครเป็นกรรมการและเลขานุการ และให้คณะกรรมการแต่งตั้งผู้ช่วยเลขานุการได้ไม่เกิน ๒ คนให้คณะกรรมการตามวรรคหนึ่งมีหน้าที่ดังนี้(๑) ตรวจประเมินและพิจารณาตัดสินคุณภาพผลงานของหน่วยงานแต่ละประเภท(๒) กำหนดชนิดรางวัลให้แก่หน่วยงาน(๓) แต่งตั้งอนุกรรมการเพื่อทำหน้าที่ตามที่คณะกรรมการมอบหมาย(๔)เสนอแนะแก้ไขปรับปรุงหลักเกณฑ์และแนวทางการพิจารณารางวัลคุณภาพการให้บริการของกรุงเทพมหานคร(๕) ปฏิบัติหน้าที่อื่นตามที่ผู้ว่าราชการกรุงเทพมหานครมอบหมายข้อ ๙ ให้กรุงเทพมหานครจ่ายเงินรางวัลให้แก่หน่วยงานที่มีผลงานระดับดีเด่นเพื่อนำไปพัฒนาองค์กรข้อ ๑๐ การรับเงินการเบิกจ่ายเงิน การเก็บรักษาเงิน การนำส่งเงินให้ถือปฏิบัติตามระเบียบกรุงเทพมหานคร ว่าด้วยการรับเงิน การเบิกจ่ายเงินการเก็บรักษาเงิน การนำส่งเงินและการตรวจเงินข้อ ๑๑ ในกรณีที่มีเหตุพิเศษสมควรปฏิบัติเป็นอย่างอื่นหรือไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆ ไปข้อ ๑๒ ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติการตามระเบียบนี้ประกาศณ วันที่ ๒๑ มีนาคม พ.ศ. ๒๕๕๔หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๒๔ พฤษภาคม๒๕๕๔ณัฐวดี/ตรวจ๒๔ พฤษภาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๕๑ ง/หน้า ๔๐/๓ พฤษภาคม ๒๕๕๔